[{"text_idx": "#000001", "text": "7 soovitust, millega arvestada kontinentaalvoodi valimisel"}, {"text_idx": "#000002", "text": "Kui veel eelmise ku\u0308mnendi alguseski oli ko\u0303ige levinum vooditu\u0308u\u0308p tavaline voodiraam koos madratsiga, siis viimastel aastatel on ja\u0308rjest enam populaarsust kogumas ka kontinentaalvoodi ehk jenkkivoodi. Mida kontinentaalvoodid endast ta\u0308psemalt kujutavad ja mida nende valimisel ta\u0308hele panna, selgitame ka\u0308esolevas postituses."}, {"text_idx": "#000003", "text": "Kontinentaalvoodi on mo\u0308o\u0308bliriidega kaetud voodikomplekt, mis koosneb aluskus\u030cetist, vedrumadratsist ja kattemadratsist. Lisaks eelnimetatule kuuluvad kontinentaalvoodi komplekti juurde enamasti ka pehme vooderdusega voodipeats ja voodijalad ning erinevad lisad, na\u0308iteks jalutsikast vo\u0303i ku\u0308ljetasku."}, {"text_idx": "#000004", "text": "Kontinentaalvoodid on meieni jo\u0303udnud eelko\u0303ige Skandinaavia mo\u0303jutustel. Skandinaavialik stiil on eestlastegi seas va\u0308ga populaarne just oma lihtsuse ja ajatu stiilsuse pa\u0308rast. Veel umbes 15-20 aastat tagasigi domineerisid Skandinaavia turul eelko\u0303ige voodiraamist ja madratsist koosnevad lahendused, ent peale seda on toimunud jo\u0303uline muutus ning ta\u0308nasel pa\u0308eval soetab juba ligi 90% skandinaavlastest mo\u0308o\u0308bliriidega kaetud kontinentaalvoodi. Meil on ro\u0303o\u0303m na\u0308ha oma klientide seas trendi, et ka eestlaste maitse ja soovid liiguvad samas suunas ning huvi kontinentaalvoodite vastu u\u0308ha kasvab."}, {"text_idx": "#000005", "text": "Kontinentaalvoodil on tavaliste voodilahenduste ees mitu eelist:"}, {"text_idx": "#000006", "text": "Suurem mugavus. Kuna kontinentaalvoodis on kasutusel kaks vedrukihti, annab see magajale eriti mugava ja luksusliku tunde, toetades keha just nendest punktidest, kus vaja. Lisaks kuulub kontinentaalvoodi juurde klassikaliselt ka kattemadrats, mis lisab mugavust veelgi.\nKaunis va\u0308limus. Kontinentaalvoodi na\u0308eb va\u0308lja luksuslik ja ajatult stiilne ning mo\u0308o\u0308blikangas loob magamistuppa pehmet ja hubast meeleolu.\nVo\u0303imalus ise omale voodi kujundada. Kontinentaalvoodi suur pluss on lai kangaste, peatsite ja jalgade valik, mis annab ostjale vo\u0303imaluse kujundada voodi ta\u0308pselt enda maitse ja magamistoa kujunduse ja\u0308rgi."}, {"text_idx": "#000007", "text": "Mida panna ta\u0308hele kontinentaalvoodi valimisel?"}, {"text_idx": "#000008", "text": "Eestlaste ko\u0303ige enam eelistatud kontinentaalvoodi mo\u0303o\u0303t on 160x200cm. Sellise suurusega voodi sobib enamikku magamistubadesse ning ruumi on piisavalt, et kaks inimest lahedalt magama mahuks."}, {"text_idx": "#000009", "text": "Kui voodit otsitakse kitsamasse magamistuppa, voodipeats ja\u0308a\u0308b na\u0308iteks kaldlae alla vo\u0303i voodi tuleks paigutada kahe pistikupesa vo\u0303i lu\u0308liti vahele, tasub enne poodi minemist kindlasti vastavad mo\u0303o\u0303dud u\u0308les kirjutada, et hiljem ebameeldivaid u\u0308llatusi ei tekiks. Arvestada tuleb kindlasti ka peatsi mo\u0303o\u0303duga, mis voodi mo\u0303o\u0303tudele lisandub. Ning kui kodus on kasutuses na\u0308iteks robottolmuimeja, tuleks veenduda, et voodijalad valitakse piisavalt ko\u0303rged, et robot mahuks voodi all tegutsema."}, {"text_idx": "#000010", "text": "Va\u0308ga levinud on eksiarvamus, et ko\u0303ige parem voodi on vo\u0303imalikult ja\u0308ik voodi. U\u0308ldine soovitus on, et mida suurem on magaja kehakaal, seda ja\u0308igem vo\u0303iks olla voodi vedrustus, et pakkuda kehale piisavat tuge. Ent samas on oluline, et voodi ja\u0308ikuse valimisel peaks esimeseks ja ko\u0303ige olulisemaks kriteeriumiks olema alati ikka magaja(te) enda mugavus. Seeto\u0303ttu soovitame voodit ka alati enne ostu proovida, et veenduda ja\u0308ikuse sobivuses."}, {"text_idx": "#000011", "text": "Teinekord juhtub ka nii, et poes proovides na\u0308ib voodi o\u0303ige ja\u0308ikusega, ent kodus esimestel o\u0308o\u0308del tundub see vana voodiga vo\u0303rreldes ikkagi liiga pehme vo\u0303i ja\u0308ik. Sellisel puhul soovitame tavaliselt paar na\u0308dalat voodiga harjumiseks aega vo\u0303tta. Enamasti harjub sellise perioodi jooksul keha uue asemega a\u0308ra ja probleeme ei teki. Va\u0308ga harva juhtub, et voodi ja\u0308a\u0308b ikkagi liiga pehme vo\u0303i ja\u0308ik \u2013 sel juhul aitab kattemadratsi va\u0308lja vahetamine."}, {"text_idx": "#000012", "text": "Kattemadrats on kontinentaalvoodi lahutamatu osa. Kattemadratsite valik on va\u0308ga lai ning vo\u0303imaldab muuta voodit ka pehmemaks vo\u0303i ja\u0308igemaks. Peale selle lisab kattemadrats voodile mugavust, aitab va\u0308hendada alusmadratsi a\u0308ra vajumist ning tagada hu\u0308gieeni. Lisaks on kattemadratsi katet lihtne puhastada."}, {"text_idx": "#000013", "text": "Lisaks kattemadratsile on vo\u0303imalik soetada ka vedelikukindlaid, kuid hingavaid voodilinasid, mida soovitame eriti just va\u0308iksemate laste vooditesse."}, {"text_idx": "#000014", "text": "Lisaks sobiva kangatooni valimisele on oluline ka kanga koostis. Kui peres on na\u0308iteks va\u0308ikesi lapsi, allergikuid vo\u0303i lemmikloomi, tasuks enne voodi soetamist mu\u0308u\u0308jalt uurida kanga omadusi. Kuigi ko\u0303ik Sleepwelli kangad on va\u0308ga vastupidavad ja lihtsasti hooldatavad, on nende omadustel siiski ka mo\u0303ningaid erinevusi. Siit saad la\u0308hemalt lugeda meie kangavaliku kohta."}, {"text_idx": "#000015", "text": "Sageli unustatakse kontinentaalvoodit ostes, et peats voodiga kaasa ei tule \u2013 see tuleb lisaks valida ja soetada. Peats lisab voodile mugavust ning erinevate disainidega peatsid vo\u0303ivad terve magamistoa ilmet muuta."}, {"text_idx": "#000016", "text": "Kui magamistoas on ruumi va\u0308he, on kasulik lahendus panipaigaga voodi. See vo\u0303imaldab na\u0308iteks voodipesu jm hoiustamisel ruumi kokku hoida."}, {"text_idx": "#000017", "text": "Sleepwelli valikus on kaks panipaigaga voodit: RED Pocket Storage ning BLACK Continental sahtliga. Esimene on ta\u0308ielikult lahtika\u0308iv ning va\u0308ga suure mahutavusega voodikastiga, teisel on ku\u0308lgedel ruumikad sahtlid. Sahtlitega lahenduse puhul tuleks arvestada, et voodi ku\u0308lgedel oleks piisavalt palju vaba ruumi nende avamiseks."}, {"text_idx": "#000018", "text": "Sleepwelli kollektsioonis on kolm sarja \u2013 BLUE, RED ja BLACK, mis erinevad u\u0308ksteisest hinna ja toodetes kasutatavate materjalide poolest."}, {"text_idx": "#000019", "text": "BLUE on kolmest ko\u0303ige soodsam ning selle sarja tooteid iseloomustavad lihtsus, stabiilsus ja pikk kasutusiga\nRED sarja tooted on keskmise hinnaklassiga ning sobivad inimesele, kes va\u0308a\u0308rtustab ko\u0303rget kvaliteeti ja uuenduslikke materjale\nBLACK sari on ko\u0303ige ko\u0303rgema hinnaklassiga ning mo\u0303eldud to\u0303elistele unegurmaanidele, kes soovivad igal o\u0308o\u0308l nautida luksuslikku und erakordselt mugavas voodis"}, {"text_idx": "#000020", "text": "Sleepwelli kontinentaalvoodite valikuga saad tutvuda siin ja meie edasimu\u0308u\u0308jad leiad siit. Kui Sul on tekkinud mo\u0303ni voodi valimist puudutav ku\u0308simus, mis ja\u0308i ka\u0308esolevas postituses vastamata, vo\u0303id julgelt meiega u\u0308hendust vo\u0303tta ka la\u0308bi Facebooki vo\u0303i Instagrami."}]